ai4bharat/Pralekha huggingface dataset:
ریلوے کی وزارت
ریلوے کی وزارت کچھ ریلوے اسٹیشنوں پر، پردھان منتری جن بھارتیہ جن اوشدھی مراکز  قائم کرے گی
اس کا مقصد سب کو معیاری ادویات اور استعمال کی اشیاء  سستی قیمت پر دستیاب کرنا ہے
ریلوے، کمرشل لائنوں پر لائسنس یافتہ افراد کے آپریشن کے لیے، گرد و نواح کے علاقوں اور اسٹیشنوں کے بھیڑ بھاڑ والے مقامات پر متعلقہ آؤٹ لیٹس فراہم کرے گا
ریلوے اسٹیشنوں پر آنے جانے والے مسافروں کی صحت و تندرستی کو بہتر بنانے کے مقصد سے، ہندوستانی ریلوے نے گرد و نواح کے علاقوں اور اسٹیشنوں کے بھیڑ بھاڑ والے مقامات پر ، پردھان منتری بھارتیہ جن اوشدھی مراکز  قائم کرنے کے لیے ایک پالیسی فریم ورک کا تصور کیا ہے، جو لائسنس یافتہ افراد کے ذریعے چلائے جائیں گے۔ پائلٹ پروجیکٹ کے لیے شناخت کیے گئے 50 اسٹیشنوں کی فہرست ذیل میں شامل کی گئی ہے۔ 
روزانہ لاکھوں سیاحوں اور مسافروں کی ضروریات کو پورا کرنے کے لیے، ہندوستانی ریلوے اپنے اسٹیشنوں پر سہولیات اور سہولیات کو مسلسل اپ گریڈ کر رہا ہے۔ ریلوے اسٹیشنوں پر پی ایم بی جے کیز کے قیام کے مقاصد درج ذیل ہیں:
اے ) سب کو معیاری ادویات اور استعمال کی اشیاء  سستی قیمت پر دستیاب کرانے کے حکومت ہند کے مشن کو فروغ دینا۔
بی) ریلوے اسٹیشنوں پر مسافروں / آنے جانے والوں کو جن اوشدھی مصنوعات تک آسانی سے رسائی کے قابل بنانا۔
سی) سستی قیمتوں پر ادویات فراہم کر کے معاشرے کے تمام طبقوں کی صحت و تندرستی اور فلاح و بہبود میں اضافہ کرنا ۔
ڈی) پی ایم بی جے کیز کھولنے کےلیے کاروباری افراد کے لیے روزگار وضع کرنا اور مواقع پیدا کرنا۔
اس اسکیم کے تحت، پی ایم بی جے کیز کو ‘مسافروں کی مطلوبہ سہولت’ سمجھا جائے گا اور اس کے مطابق، ریلوے کمرشل لائنوں پر لائسنس دہندگان کے آپریشن کے لیے گرد نواح کے علاقوں اور اسٹیشنوں کے بھیڑ بھاڑ والے مقامات پر متعلقہ آؤٹ لیٹس فراہم کرے گا۔
آؤٹ لیٹس گرد نواح کے علاقوں / اسٹیشنوں کے بھیڑ بھاڑ والے مقامات میں آسان رسائی والے مقامات پر واقع ہوں گے تاکہ آنے جانے والے، دونوں طرح کے مسافر مستفید ہو سکیں۔
پی ایم بی جے کیز ، لائسنس یافتہ کے ذریعے، ریلوے ڈویژنوں کی طرف سے شناخت کردہ مقامات پر قائم اور چلائے جائیں گے۔ سٹالز ای نیلامی کے ذریعے فراہم کیے جائیں گے جیسا کہ متعلقہ ریلوے ڈویژنز کو آئی آر ای پی ایس کے ذریعے فراہم کیا جائے گا۔ یہ اسٹالز این آئی ڈی احمد آباد کی طرف سے ڈیزائن کیے جائیں گے۔
پی ایم بی جے کے آؤٹ لیٹس کے کامیاب بولی دہندگان کو، دوائیوں کی دکان چلانے کے لیے ضروری اجازتیں اور لائسنس حاصل کرنا ہوں گے اور ادویات کے ذخیرہ کرنے کے لیے تمام قانونی تقاضوں کی تعمیل کرنی ہوگی۔
پی ایم بی جے کے آؤٹ لیٹس کے کامیاب بولی دہندگان کو کام شروع کرنے سے پہلے، پی ایم بی جے کے کے لیے نوڈل ایجنسی، یعنی فارماسیوٹیکلز اینڈ میڈیکل ڈیوائسز بیورو آف انڈیا  اور اس کے مجاز تقسیم کاروں کے ساتھ جن او شدھی اسکیم  کے ساتھ معاہدہ کرنا ہوگا۔
ضمیمہ-I
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد121.94 کروڑسے تجاوزکرگئی
گذشتہ 24 گھنٹوں میں 82.86 لاکھ سے زیادہ ٹیکے لگائے گئے
شفایابی کی شرح سردست98.34 فیصد پر بنی ہوئی ہے
گذشتہ 24 گھنٹوں میں 8,774 نئے معاملے سامنے آئے ہیں
بھارت میں سردست زیر علاج مریضوں کی تعداد1,05,691 ہے
متاثرہ پائے جانے والے مریضوں کی ہفتہ واری شرح  ہے، جو پچھلے 14 دنوں سےایک فیصد سے کم ہے
نئی دلّی ،28 نومبر، 2021/
گذشتہ 24 گھنٹوں کے دوران 82,86,058 ٹیکے لگائے جانے کے ساتھ ہی ،آج صبح 7 بجے تک موصولہ عبوری رپورٹ کے مطابق بھارت میں کووڈ-19ٹیکہ کاری کی مجموعی تعداد 121.94 کروڑ  تک پہنچ گئی ہے۔ اس کامیابی کو حاصل کرنے کے لئے ملک بھر میں 1,26,30,392 سیشنز کا انعقاد کیا گیا۔
آج صبح 7 بجے تک حاصل عبوری رپورٹ درج ذیل کے مطابق ہے:
|
|
طبی کارکنان
|
|
پہلی خوراک
|
|
1,03,83,416
|
|
دوسری خوراک
|
|
94,66,553
|
|
صف اوّل کے کارکنان
|
|
پہلی خوراک
|
|
1,83,78,183
|
|
دوسری خوراک
|
|
1,64,47,200
|
|
18 تا 44 سال کی عمر کے افراد
|
|
پہلی خوراک
|
|
45,43,97,807
|
|
دوسری خوراک
|
|
21,56,66,951
|
|
45 تا 59 سال کی عمر کے افراد
|
|
پہلی خوراک
|
|
18,36,80,077
|
|
دوسری خوراک
|
|
11,81,33,066
|
|
60 سال سے زیادہ عمر کے افراد
|
|
پہلی خوراک
|
|
11,50,32,531
|
|
دوسری خوراک
|
|
7,78,85,350
|
|
مجموعی تعداد
|
|
1,21,94,71,134
پچھلے 24 گھنٹے میں 9,481 مریض روبہ صحت ہوئے ہیں۔ اس کے ساتھ ہی شفایاب ہونے والوں کی مجموعی تعداد بڑھ کر  3,39,98,278 ہوگئی ہے۔
جس کے نتیجے میں، بھارت میں صحت یابی کی شرح 98.34 فیصد ہوگئی ہے۔
مرکز اور ریاستوں نیز مرکز کے زیر انتظام علاقوں کے ذریعے پائیدار اور مشترکہ کوششوں کے نتیجے میں،مسلسل 154دنوں سے یومیہ نئے کیس درج ہونے کا رجحان 50,000سے بھی کم ہے۔
گزشتہ 24 گھنٹے کے دورا ن 8,774 نئے معاملات درج ہوئے ہیں۔
زیر علاج مریضوں کی تعدادفی الحال1,05,691ہے ۔سردست زیر علاج مریضوں کی تعداد ملک بھرکے مجموعی متاثرہ معاملوں کا 0.31 فیصد ہیں، اور یہ مارچ 2020 کے بعد سے سب سے کم ہے۔
ملک بھر میں جانچ کی صلاحیت میں خاطر خواہ اضافہ درج ہورہاہے۔گذشتہ 24 گھنٹے میں مجموعی طور پر 10,91,236 نمونوں کی جانچ کی گئی ۔ بھارت میں اب تک مجموعی طور پر تقریباً 63.94 کروڑ  نمونوں کی جانچ کی جاچکی ہے۔
اب جب کہ ملک بھر میں طبی جانچ کی صلاحیت میں اضافہ کیا جا چکا ہے، جانچ کے بعدمتاثرپائے جانےوالےافراد کی ہفتہ وار شرح سردست 0.85 فیصد ہوگئی ہے،جو گذشتہ14دنوں سےایک فیصد سے بھی کم رہ گئی ہے۔اسی طرح ایک دن میں جانچ کے بعد متاثر پائےجانے والے افراد کی شرح فی الحال 0.80فیصد ہے۔ یومیہ متاثرہ افراد کی شرح پچھلے55 دنوں سے2فیصد سے بھی نیچے آگئی ہے اورلگاتار 90 دنوں سے یہ شرح 3 فیصد سے نیچے درج ہورہی ہے۔
وزیراعظم کا دفتر
وزیراعظم نے ایشیائی گیمز میں سونے کا تمغہ حاصل کرنے پر اسکواش مکسڈ ڈبلز ٹیم کی ستائش کی ہے
وزیراعظم نریندر مودی نے ، نریندر مودی نے دیپیکا پلّیکل اور ہریندر پال سندھو کو ایشیائی گیمز میں اسکواش مکسڈ ڈبلز ٹیم کے لئے سونے کا تمغہ حاصل کرنے پر مبارکباددی ہے ۔
وزیراعظم نے ایکس پرپوسٹ کیا :
‘‘ایشیائی گیمز میں ہماری اسکواش مکسڈ ڈبلز ٹیم کے لئے سونے کا تمغہ حاصل کرنے پر مبارکباد@ دیپیکا پلّیکل اور@ ہریندر پال سندھوکواس شاندار جیت کے لئے مبارکباد۔مستقبل میں کامیابی حاصل کرنے کے لئے ان کو میری جانب سے نیک خواہشات۔’’
ایٹمی توانائی کا محکمہ
ہندوستان کی ایٹمی توانائی کا ہدف
نئی دہلی،27/ نومبر۔شمال مشرقی خطے کی ترقی کے وزیر مملکت ، وزیراعظم کے دفتر، عملے، عوامی شکایات اور پنشن، ایٹمی توانائی اور خلائی امور کے وزیرمملکت ڈاکٹر جتیندر سنگھ نے آج لوک سبھا میں پوچھے گئے ایک سوال کے تحریری جواب میں بتایا کہ 5300 میگاواٹ صلاحیت 7 ری ایکٹر یونٹ زیر تعمیر ہیں جبکہ 3400 میگاواٹ صلاحیت والے 4 مزید یونٹوں کی تعمیر کے لئے کھدائی کاکام شروع ہوگیا ہے۔ حکومت نے 700 میگاواٹ  صلاحیت والے 10 اور ری ایکٹر یونٹوں انتظامی منظوری اور مالی منظوری کے لئے حکومت کام کررہی ہے۔
مزید یہ کہ حکومت، اصولی طور پر، بڑے سائز کے 6 ری ایکٹر یونٹوں کی تعمیر کے لئے 5 مقامات، جن میں سے 4 مقامات ایئر مارک ہیں، بیرون ملک ٹیکنالوجی پارٹنرس کے ساتھ اور ایک سائٹ یا مقام پر دیسی/ ملکی ٹیکنالوجی پر مبنی 4 ری ایکٹروں کی تعمیر کے لئے کام کررہی ہے۔
حکومت نے نیوکلیائی توانائی صلاحیت کی توسیع کے لئے متعدد اقدام اٹھائے ہیں۔ ان اقدام میں درج ذیل شامل ہیں:
- انتظامی منطوری اور مالی سرمائے کی منظوری۔ فلیٹ طریقہ کار پر 700 میگاواٹ کے 10 ملکی / دیسی پریشرائزڈ ہیوی واٹری ایکٹرس کا قیام اور روسی فیڈریشن کے ساتھ اشتراک میں 2 لائٹ واٹر ری ایکٹرس کو قائم کرنا۔
- نیوکلیائی نقصان کے لئے شہری ذمہ داری ایکٹ 2010 کے پس منظر میں انڈین نیوکلیئر انشورنس پول کی تشکیل۔
- III. نیوکلیائی پاور پروجیکٹس کے قیام کے لئے سرکاری شعبے کی کمپنیوں کو اہل بنانے کے لئے ایٹمی توانائی ایکٹ میں ترمیم۔
- نیوکلیائی توانائی اشتراک کے لئے بیرون ممالک کے ساتھ اہل بنانے کے مفاہمت نامےیا سمجھوتے۔
وزارت دفاع
ٹینک شکن نشانہ بند میزائل ’ہیلینا‘ کو زیادہ اونچائی سے داغنے کا دوسرا کامیاب تجربہ
استعمال کنندگان کی توثیق کی خاطر جاری ٹرائلز کے حصے کے طور پر درونِ ملک تیار کردہ ٹینک شکن نشانہ بند میزائل ‘ہیلینا’ کو 12 اپریل 2022 کو ایڈوانسڈ لائٹ ہیلی کاپٹر سے داغنے کا دوبارہ کامیاب تجربہ کیا گیا۔ ہندوستانی فضائیہ اور ہندوستانی فوج کی ٹیموں نے دفاعی تحقیق و ترقی کی تنظیم  کے ساتھ مل کر اونچائی کی حد میں یہ تجربہ کیا۔ یہ لگاتار دوسرے دن دوسرا کامیاب فلائٹ ٹیسٹ رہا۔
https://pib.gov.in/PressReleasePage.aspx?PRID=1815644
آج کا تجربہ مختلف رینج اور اونچائی کے لئے تھا۔ اس میں منصوبے کے مطابق میزائل نے ایک مصنوعی ٹینک کو مکمل طور سے نشانہ بنایا۔ اس تجربے کا ڈی آر ڈی او کے اعلیٰ فوجی کمان داروں اور سائنسدانوں نے مشاہدہ کیا۔ اس فلائٹ ٹیسٹ کے ساتھ امیجنگ انفرا ریڈ سیکر کی رہنمائی سمیت مکمل نظام کی کارکردگی کا تسلسل ثابت ہوگیا جو ‘ہیلینا’ کو مسلح افواج میں شامل کرنے کے قابل بنائے گا۔
اس سے قبل راجستھان کے پوکھرن میں‘'ہیلین’ کی توثیقی آزمائشیں کی گئی تھیں ۔ ان آزمائشوں نے صحرائی حدود میں میزائل کی افادیت کی تصدیق کی تھی۔
‘ہیلینا’ داغو اور بھول جاؤنوعیت کے ٹینک شکن نشانہ بند میزائل کی تیسری نسل ہے جسے براہ راست ہٹ موڈ کے ساتھ ساتھ ٹاپ اٹیک موڈ میں بھی نشانے پر داغا جا سکتا ہے۔اس نظام میں ہر موسم میں رات اور دن سرگرم رہنے کی صلاحیت ہے اور یہ روایتی بکتر بند کے علاوہ دھماکہ خیز رد عمل والے بکتر بند والے جنگی ٹینکوں کو بھی تباہ کر سکتا ہے۔
وزیراعظم کا دفتر
وزیر اعظم نے آتم نربھر بھارت کے لئے ’ووکل فار لوکل‘ کو مقبول بنانے کی خاطر روحانی رہنماؤں سے مدد کی اپیل کی
نئی دہلی، 16 /نومبر 2020 ۔ وزیر اعظم جناب نریندر مودی نے کہا ہے کہ جس طرح ملک کی جدوجہد آزادی میں بھکتی تحریک نے رول ادا کیا تھا، اسی طرح آج آتم نربھر بھارت کے لئے ملک کے سنتوں، مہاتماؤں، مہنتوں اور آچاریوں کی مدد کی ضرورت ہے۔وہ آج ویڈیو کانفرنسنگ کے ذریعے جین آچاریہ شری وجے ولبھ سوریشورجی مہاراج کی 151ویں جینتی کے تناظر میں ’اسٹیچو آف پیس‘ کی نقاب کشائی کے موقع پر اظہار خیال کررہے تھے۔ اس موقع پر ان کی تقریر کی خاص بات رہی سماجی – سیاسی تانے بانے میں مذہب اور روحانیت کی اہمیت۔ جس طرح سے ملک کی جدوجہد آزادی میں مذہب اور روحانیت کا رول رہا اسی طرح آج آتم نربھر بھارت کے لئے ان کی اہمیت ہے۔
وزیر اعظم نے اپنے ’ووکل فار لوکل‘ کے نعرے کا ذکر کرتے ہوئے کہا کہ ’بھکتی تحریک‘ نے جدوجہد آزادی کی بنیادوں کو پروان چڑھایا تھا۔ انھوں نے کہا کہ ہمیں یہ یاد رکھنے کی ضرورت ہے کہ سنتوں، مہنتوں، سادھوؤں اور آچاریوں کے ذریعے ملک کے کونے کونے میں لوگوں کو رغبت دلائی گئی، ان کے شعور کو بیدار کیا گیا، وہی شعور آگے چل کر جدوجہد آزادی کی مضبوط سہارا بنی۔
وزیر اعظم مودی نے روحانی رہنماؤں سے آتم نربھرتا کی حوصلہ افزائی کرنے کی اپیل کی۔ انھوں نے ذکر کیا کہ جس طرح سے جدوجہد آزادی کی بنیاد کو مضبوط کرنے میں ’بھکتی تحریک‘ نے اہم رول ادا کیا تھا، اسی طرح آج اکیسویں صدی میں ملک کو آتم نربھر بنانے کے لئے آتم نربھر بھارت اسکیم کو ملک کے سنتوں، مہنتوں اور آچاریوں کی مدد چاہئے۔ انھوں نے سنتوں سے درخواست کی کہ وہ ملک کے جس بھی کونے میں اپنا مذہبی اور روحانی پروچن دیں، ’ووکل فار لوکل‘ کے پیغام کو اس میں مسلسل جگہ دیں۔ ’ووکل فار لوکل‘ کی مہم کی سنتوں کے ذریعے تشہیر اور اشاعت کرنے سے تقویت ملے گی۔ یہ ملک کو آتم نربھرتا کے لئے اسی طرح سے تحریک دینے کا کام کرے گا جس طرح جدوجہد آزادی کے دوران اس نے ملک کے اندر برق سی دوڑا دی تھی۔
سائنس اور ٹیکنالوجی کی وزارت
این آر ڈی سی نے ایس این بوس نیشنل سینٹر فار بیسک سائنسز کے ذریعہ
تیار کردہ 2 کووڈ-19 ٹیکنالوجیز کاتبادلہ کیا
نئی دلی، 17جولائی، حکومت ہند کے سائنس و ٹکنالوجی وزارت کے سائنس اور صنعتی تحقیق کے شعبے کے تحت ایک سرکاری دائرہ کار کی، نیشنل ریسرچ ڈیویلپمنٹ کارپوریشن نے حکومت ہند کے سائنس اور ٹیکنالوجی شعبے کے زیر انتظام آنے والے خودمختار تحقیقی ادارے، ایس این بوس نیشنل سینٹر فار بیسک سائنسز ، کولکاتہ کے ذریعہ تیار کردہ 2 کووڈ ۔19 کے کنٹرول سے متعلق ٹیکنالوجیز تبادلہ اور ایم /ایس پالمیک انفرسٹرکچر پرائیویٹ لمیٹیڈ کولکاتہ کے ساتھ ایک معاہدہ کیا گیا ہے۔
ایس این بی سی بی ایس کے ذریعہ تیار کردہ اور این ڈی ڈی سی کے توسط سے منتقل کردہ 2 مختلف ٹیکنالوجیز ہیں:
1. آرام دہ اور صاف ستھری سانس کے ساتھ منسلک سانس لینے والے والوو اورمعطل پارٹیکیولیٹ مواد فلٹر کے ساتھ ایک متحرک آلہ تنفس اور
2. ایک ڈسپینسنگ اینٹی مائیکروبیل لیئر کے ساتھ طویل وقت تک چلنے والے نینو سینیٹائزر۔
کاربن ڈائی آکسائیڈ کی بازیافت، نمی کو باہر نکالنے اور ماسک کے اندر پسینے سے تَراور گرم ماحول کیلئے ایکٹیو تنفس ماسک ایک اختراعی حل ہے۔ اس سے چہرے پر ماسک لگے ہونے پر بھی بولنے میں وضاحت محسوس ہوتی ہے اور آلودگی سے بچاؤ و سانس لینے میں شفاف اور آرام دہ ہے۔
لمبے وقت تک چلنے والے نینو-سینیٹائزر کی ایجاد، عام سینیٹائزر کے استعمال کی وجہ سےہونے والے مسائل جیسے کی مستقل طور پر استعمال کرنےکے سبب جلد کی خشکی اور بغیر حفاظتی اقدامات کے عام سینیٹائزر کی فوری جراثیم کُش کارروائی کی فطری حل ہے۔ اختراعی سینیٹائزر کی یہ ٹیکنالوجی طویل عرصے تک آرام دہ اور ہاتھوں کی صفائی کو یقینی بناتی ہے۔
اس معاہدے پر این آر ڈی سی کے مینیجنگ ڈائرکٹر، ڈاکٹر ایچ پروشوتم اور ایم /ایس پالمیچ انفراسٹرکچر پرائیوٹ لمیٹڈ کی ڈائرکٹر محترمہ شانتی رنجن پال نے حکومت ہند کے سائنس اینڈ ٹیکنالوجی سیکٹر کے سیکریٹری پروفیسر آشوتوش شرما اور ایس این بوس نیشنل سینٹر فار بیسک سائنسز کے ڈائرکٹر، ڈاکٹر سمیت کمار رے، سائنس کے پروفیسر سمیر کمار پال، رجسٹرار ایم ایس شوہنی مجومدار ،ٹیکنیکل ریسر چ سنٹر  کے نوڈل آفیسر ڈاکٹر سومین منڈل اور این ڈی ڈی سی کے سینئر افسران کی آن لائن موجودگی میں دستخط کئے۔
اس اختراعی پروڈکٹس کے استعمال سےصارف کو بازار میں دستیاب ماسک اور سینیٹائزر کے ساتھ موجودہ مسائل پر قابو پانے میں مدد ملے گی۔ سائنس اور ٹکنالوجی شعبے کے سکریٹری پروفیسر آشوتوش شرما نے سماج کو فائدہ پہنچانے اور سائنس و ٹیکنالوجی کی اس کامیابی کے لئے تمام شراکت داروں کو مبارکباد دی۔
عملے، عوامی شکایات اور پنشن کی وزارت
جموں و کشمیر میں ریزرویشن
نئی دہلی، 20نومبر 2019/شمال مشرقی خطے کی ترقی،  کے وزیر مملکت  ، وزیراعظم کے دفتر، عملے، عوامی شکایات اور پنشن ، ایٹمی توانائی اور خلا کےوزیر مملکت ڈاکٹر جتیندر سنگھ نے ایک سوال کے تحریری جواب میں آج لوک سبھا کو بتایا کہ آرٹیکل -370 اور 35 اے، کی تنسیخ سے قبل سابق ریاست جموں و کشمیر میں درج فہرست ذاتوں، قبائیلیوں اور سماجی نیز تعلیمی اعتبار سے دیگر پسماندہ طبقات کو روزگار میں ریزرویشن دینے کے لئے جموں و کشمیر ریزرویشن ایکٹ 2004 نافذ العمل تھا۔
انہوں نےکہا کہ آرٹیکل -370 کی تنسیخ کے بعد جموں و کشمیر ریزرویشن ایکٹ 2004 ، مرکز کے زیر انتظام علاقے ، جموں و کشمیر میں نافذا لعمل ہے اور مرکز کے زیر انتظام دوسرے علاقے لداخ میں بھی بعض ترمیمات کے ساتھ نافذا لعمل ہے ، اس کا جموں و کشمیر تشکیل نو ایکٹ 2019 میں ذکر کیا گیا ہے ۔ انہوں نے کہا کہ ریزرو زمرے سے تعلق رکھنے والی برادریوں کے افراد کو متعلقہ زمروں سے متعلق ریزرویشن کی فی صد کے تناسب میں فائدہ پہنچے گا ۔
۔۔۔۔۔۔۔۔۔۔۔
م ن۔ش س ۔ ج۔
U- 5226
(Visitor Counter : 55
وزیراعظم کا دفتر
وزیراعظم نے پریکشاپے چرچا پروگرام میں ایگزام واریئرس کے نظریات وخیالات اوران کی سرگرم شرکت کےبارے میں خوشی کا اظہارکیاہے
وزیراعظم جناب نریندرمودی نے نوودیہ ودّھالیہ سمیتی  کے ایک ٹوئیٹ کو جواب دیاہے ۔ این وی ایس کے اس ٹوئیٹ میں اڈیشہ کے جے این وی دھین کنال کی طالبہ ، کماری شیوانگی نے پریکشاپے چرچا کے بارے میں اپنے خیالات ونظریات پیش کئے تھے ۔
این وی ایس کے ٹوئیت کو جواب دیتے ہوئے ، وزیراعظم نے کہا:
‘‘مجھے ، امتحانات سے متعلق دباؤ پرقابوپانے کے بارے میں # ایگزام واریئرس سے ان کے بہت سے دلچسپ خیالات اورنظریات مل رہے ہیں ۔ مجھے پورے بھارت سے اس قسم کی سرگرم شرکت کو دیکھ کر خوشی ہوئی ہے ۔’’
وزارت دفاع
سورنم وجے ورش کی مشعل فتح 3 اگست کو انڈو مان اورنکوبارجزائر پہنچے گی
خصوصی جھلکیاں
- ہندوستان میں 1971 کی تاریخی فتح کی 50 ویں سالگرہ کو ‘سورنم وجے ورش’کے طور پر منایا جارہا ہے۔
- 31 جولائی 2021 کو چینئی میں فتح کی مشعل انڈومان اور نکوبار کمانڈ کے حوالے کی جائے گی۔
- فتح کی مشعل انڈومان اور نکوبار جزائر میں 3 سے28 اگست 2021 تک رہے گی۔
- دسمبر1971 میں مسلح افواج نے پاکستان پر ایک فیصلہ کن فتح حاصل کی تھی جس کے نتیجے میں بنگلہ دیش وجود میں آیا تھا۔
ہندوستان میں 1971 کی تاریخی فتح کی 50 ویں سالگرہ کو ‘سورنم وجے ورش’کے طور پر منایا جارہا ہے۔ان تقریبات کی شروعات 16 دسمبر 2020 کو وزیر اعظم جناب نریندر مودی نے مشعل فتح روشن کرکے کی تھی ۔یہ مشعل فتح نیشنل وار میموریل میں ہمیشہ روشن رہنے والی مشعل سے جلائی گئی تھی اور اس سے جنگ کے دوران ہمارے عظیم سپاہیوں کی بہادری کا اظہار ہوتا ہے ۔اس کے بعد سے یہ مشعل ملک کے طول و عرض میں سفر کررہی ہے اور اس سے سفر کے دوران بہت سی یادگاری تقریبات منعقد کی گئی ہیں۔
31 جولائی 2021 کو چینئی میں فتح کی مشعل انڈومان اور نکوبار کمانڈ کے حوالے کی جائے گی۔اس مشعل کو اے این سی کی جوائنٹ سروسز ٹیم حاصل کرےگی اور اسی دن اس مشعل کا سفر ایک ہندوستانی بحری جہاز کے ذریعہ چینئی سے پورٹ بلیئر کیلئے شروع ہوگا۔پورٹ بلیئر بحری پشتہ پر اس مشعل فتح کو ایک زبردست استقبالیہ پروگرام اور مشترکہ خدمات کے گارڈ آف آنر کے ذریعہ عزت بخشی جائے گی ۔
فتح کی مشعل انڈومان اور نکوبار جزائر میں 3 سے28 اگست 2021 تک رہے گی۔اس مدت کے دوران شہری انتظامیہ اور اے این سی کے ذریعہ مشترکہ طور پر بہت سے پروگرام منعقد کئے جائیں گے۔ان تقریبات میں ریٹائرڈ فوجیوں کے علاوہ مقامی لوگ ،خاص طورپر نوجوان شرکت کریں گے۔28 اگست 2021 کو پورٹ بلیئر پر مشرقی بحری کمانڈ کے حوالے کئے جانے سے پہلے یہ مشعل فتح انڈومان اور نکوبار کےاہم جزائر کا سفر کرےگی۔
دسمبر1971 میں مسلح افواج نے پاکستان پر ایک فیصلہ کن فتح حاصل کی تھی جس کے نتیجے میں بنگلہ دیش وجود میں آیا تھا۔ اس فتح کے نتیجے میں دوسری جنگ عظیم کے بعد کسی فوج کے ذریعہ ہتھیار ڈالنے کا عظیم ترین واقعہ پیش آیا جس میں پاکستانی فوج کے تقریباً 93 ہزار سپاہیوں نے ہندوستانی افواج کے سامنے خودسپردگی کی تھی۔
سائنس اور ٹیکنالوجی کی وزارت
کم لاگت والے اور حیاتیاتی اعتبار سے ساز گار نینو جنریٹر خود سے چلنے والے آپٹیکل الیکٹرانک آلات کیلئے ارتعاش سے بجلی پیدا کر سکتے ہیں
نئی دہلی 26 جون 2021: سائنسدانوں نے ایک سادہ ، کم لاگت والے اور حیاتیاتی اعتبار سے ساز گار شفاف نینوجنریٹر تیار کیا ہے۔ یہ چاروں طرف کے ارتعاش سے بجلی پیدا کرسکتا ہے۔ یہ بجلی خود سے چلنے والے آپٹیکل الیکٹرانک آلات اور دیگر بایو میڈیکل استعمال کیلئے ہو گی۔
عالمی حرارت میں اضافے اور توانائی کے بحران کے بڑھتے ہوئے خطرہ کے پیش نظر کاربن کے اخراج کو کم کرنے کے ساتھ قابل تجدید توانائی کے وسائل کی تلاش سب سے اہم چیلنجوں میں سے ایک ہے۔ بجلی پیدا کرنے کے کچھ غیر روایتی طریقوں میں پیزو الیکٹرک، تھرمو الیکٹرک اور الیکٹرو اسٹیٹک تکنیک شامل ہیں۔ یہ طریقے ٹچ اسکرینوں ، الیکٹرانک ڈسپلے وغیرہ جیسے آلات میں استعمال ہورہے ہیں۔
ٹریبو الیکٹرک نینوجنریٹر  بجلی پیدا کرنے کے لئے ہر جگہ موجود ارتعاش کی شکل میں مکینیکل توانائی کا استعمال کرتے ہیں۔ توانائی پیدا کرنے والا ٹینگ دو مختلف مادّوں کے فوری جسمانی رابطے کے ذریعے الیکٹرو اسٹیٹک چارجز بنانے کے اصول پر کام کرتا ہے۔اس کے بعد ایک امکانی فرق اس وقت پیدا ہوتا ہے جب میکانکی قوت کے ذریعہ دو رابطہ شدہ سطحوں کے مابین عدم مطابقت متعارف کرایا جاتا ہے۔ یہ طریقہ کار الیکٹرانوں کو ٹرائبو تہوں کی پشت پر چڑھائی جانے والی فلموں کے مابین آگے سے پیچھے اور پیچھے سے آگے متحرک کرتا ہے۔ ٹینگ ڈیزائن کرنے کے لئے آج تک مہنگے طریقے استعمال کیے گئے ہیں جیسے فوٹوولیتھوگرافی یا ری ایکٹو آئن ایچنگ اور اضافی عمل جیسے الیکٹروڈ کی تیاری وغیرہ۔
ڈاکٹر شنکر راؤ اور سینٹر فار نینو اینڈ سافٹ میٹر سائنسز، بنگلورو کی ان کی ٹیم نے ایک شفاف ٹینگ ڈیزائن کیا ہے ، سینٹر محکمہ سائنس و ٹکنالوجی ، حکومت ہند کے تحت ایک خودمختار انسٹی ٹیوٹ ہے۔ یہ کام تھرموپلاسٹک پولیوریتھینز  کو یا تو الیکٹرو اسپن نینوفائبرز کی شکل میں یا فلیٹ فلم کے طور پر استعمال کرتے ہوئے ڈاکٹر کی بلیڈ تکنیک کے ساتھ پولی تھیلین ٹیرفیتھلیٹ  کو ٹرائو لیئر کے طور پر استعمال کرتے ہوئے کیا گیا ہے۔ ٹی پی یو نینوفائبرز الیکٹرو اسپننگ  تکنیک سے حاصل کئے جاتے ہیں۔ ڈاکٹر کی بلیڈ تکنیک ، مختلف صورتحال میں ڈھلنے کا معمول کا طریقہ کار۔ یہ ایک بلیڈ اور سبسٹریٹ کے ذریعہ مادے کو نچوڑتا ہے جس سے یکساں پتلی پرت نکلتی ہے۔ فعال مادے کی آسانی سے دستیابی اور تیاری کے عمل کی سادگی اسے فی الحال دستیاب تکنیکوں پر کم لاگت والی چیز بنا دیتی ہے۔ نتیجے میں یہ آلہ بھی انتہائی مؤثر ، مضبوط ، اور کام کے طویل اوقات میں پیداوار دیتا ہے۔ نتائج ’جرنل آف نینو سائنس اینڈ نینو ٹکنالوجی‘ میں شائع کئے گئے تھے۔
یہ تیار کردہ آلہ ہاتھوں سے معمولی ٹیپنگ کے ذریعہ گیارہ ایل ای ڈی کو روشن کرسکتا ہے اور آپٹیکل الیکٹرانکس ، خود سے چلنے والے آلات اور دیگر بائیو میڈیکل ایپلی کیشنز میں استعمال کرنے کا ایک ممکنہ امیدوار ہوسکتا ہے۔
پی ای ٹی کے ساتھ لچکدار اور شفاف ٹینگ آلے کی تصویر اور ایک تھرموپلاسٹک پولیوریتھین  کی تکمیل کرنے والے ٹرائبولئر کے طور پر۔ 0.33 این کی ایک چھوٹی سی قوت کے استعمال کے ساتھ ، آلے نے بالترتیب 21.4 وولٹ اور 23 یو اے کو اوپن سرکٹ وولٹیج اور شارٹ سرکٹ کرنٹ کے طور پر فراہم کیا جو آلے کی اعلی کارکردگی کا اشارہ کرتا ہے۔ اس کے علاوہ ٹینگ آلے پر ہلکے ہاتھ سے ٹیپ کرنے سے 11 لائٹ ایمیٹنگ ڈائیڈس  تک بجلی کی رسائی ممکن ہے۔
سائنس اور ٹیکنالوجی کی وزارت
کارڈز پر خاکہ نگاری میں اہمیت کے ساتھ نمبر تھیوری میں استعمال ہونے والی قیاس آرائیوں سےمتعلق نئی نئی باتیں
ہندوستان میں نمبر تھیوری میں نظریاتی قیاس آرئیوں کے تعلق سے دلچسپ نئی باتیں جلد ہی سامنے آ سکتی ہیں۔ سائنس داں اسٹارک قیاس آرئیوں کے نئے معاملات اور نمبر تھیوری میں ایل فنشن کے بارے میں فرضی اطلاعات پر کام کر رہیں ہیں۔ ان خیالات کا ہل برٹس کے 12ویں پرابلم پر براہ راست اطلاق ہوتا ہےجو الجبرا والی نمبر تھیوری کے بنیادی مسئلوں میں سے ایک ہیں۔ کرپٹوگرافی میں اس تھیوری کی اہمیت ہے۔ مثلاً کرپٹو نظام میں بیضوی منحنی خطوط پیدا کرنے کے لیےاس کی ضرورت پڑتی ہے۔
نمبر تھیوری کا تعلق عددی حل کے مطالعے سے ہے۔ عام طور پر اس طرح کے اکویشن کو حل کرنا ایک مشکل کام ہے ۔ ان کا مطالعہ مختلف نہ بدلنے والی چیزوں کو منسلک کرکے کیا جاتا ہے۔ ان میں فنکشن ، تعداد یا پراپرٹی شامل ہیں جو خصوصی تبدیلی لاتے وقت غیر مبتدل رہتے ہیں۔
ایک انتہائی کلاسیکی ، سود مند اور انتہائی مطالعے والا غیر مبتدل فنکشن ایل فنکشن ہے۔ یہ پیچیدہ طیار ے سے متعلق فنکشن ہے جوریاضیاتی آبجیکٹ کے کئی زمروں میں سے ایک سے وابستہ ہے۔ جدید نمبر تھیوری میں کچھ انتہائی نوعیت کی دشواریوں کا تعلق خالص ریاضیاتی آبجیکٹ کے حوالے سے ایل-فنکشن کی قدر کے عین فارمولے کو ثابت کرنے سے ہے۔ انڈین انسٹی ٹیوٹ آف سائنس ، بینگلورو میں شعبہ ریاضی سے تعلق رکھنے والے پروفیسر مہیش کاکڑے مختلف طریقوں بشمول الجبرا ، کے تھیوری اور ماڈیولر شکلوں کے استعمال کے ذریعہ ایسے درست فارمولوں کو ثابت کرنے پر اپنی توجہ مرکوز کئے ہوئے ہیں انھیں اس سال حکومت ہند کے سائنس اور ٹیکنا لوجی محکمہ کے سورن جینتی فیلوشپ سے بھی نوازا گیا تھا۔
پروفیسر ککڑے سر دست جو کام کر رہے ہیں اس کا تعلق 1970کی دہائی میں امریکی ریاضی داں ہیرالڈ اسٹارک کے ذریعہ ایل فنکشن سے متعلق خصوصی عناصر کے وجود کو مرتب کرنے کی پیشن گوئیاں ثابت کرنے سے ہے۔ سورن جینتی فیلوشپ کی تائد سے پروفیسر ککڑے اسٹارک کے مختلف عناصر کے ما بین گہرے تعلقات کوثابت کرنے کے لیے مکمل طور پر ایک نئے طریقہ سے کام کرنے کا ارادہ رکھتے ہیں۔ ایسے تعلقات اب تک صرف خاص معاملات میں اور ان زیر بحث معاملات میں ہی ثابت ہوئے ہیں ۔اسٹارک قیاس آریئوں کا پہلے سے ہی سب کو علم ہے۔ وہ اس معاملے میں نئے واقعات کو ثابت کرنے کے لیے ریاضی داں ارمینڈ برومر ، بیڈکٹ گروس اور ہیرالڈ اسٹارک کی قیاس آریئوں کے نتائج کے ساتھ ان کی تحقیق سے حاصل نتائج سے بھی استفادہ کرنا چاہتے ہیں۔
مزید تفصیلات کے لیے پروفیسر مہیش ککڑے سے اس پتہ پر رجوع کریں۔
نائب صدر جمہوریہ ہند کا سکریٹریٹ
نائب صدرجمہوریہ جناب دھنکھڑ نے گجرات کے کیوڈیا میں اسٹیچو آف یونٹی کا دورہ کیا
مرد آہن اور بھارت کو یکجا کرنے والے کو شاندارخراج تحسین: نائب صدر جمہوریہ
نائبش صدر جمہوریہ نے سردار سروور ڈیم اور آروگیہ ون کا دورہ کیا، راجستھان-ہریانہ سماّن سماروہ میں شرکت کی
نائب صدر، جناب جگدیپ دھنکھڑ اور ڈاکٹر سدیش دھنکھڑ، جو گجرات کے اپنے تین روزہ پہلے دورے پر ہیں، نے آج 'اسٹیچو آف یونٹی' کا دورہ کیا، جو کیوڈیا میں واقع 'یونیفائر آف انڈیا' سردار ولبھ بھائی پٹیل کے لیے وقف 182 میٹر بلند یادگار ہے۔
‘آئرن مین آف انڈیا’ کو خراج عقیدت پیش کرتے ہوئے نائب صدر جمہوریہ نے وزیٹرس بک میں لکھا-
"اسٹیچو آف یونیٹی کے قدموں میں - خوش نصیب، تازہ دم ،توانائی سے بھر پور، تحریک یافتہ اور بھارت کی خدمت میں مصروف عمل ہونے کے احساسات محسوس کر رہا ہوں۔
ہندوستان کے مرد آہن اور بھارت کو یکجا کرنے والے کو شاندارخراج تحسین۔
مجسمہ اور میوزیم ہمیں تاریخی کارناموں اور مجاہدین آزادی کی عظیم قربانیوں کی یاد دلاتا ہے۔
تمام ہم وطنوں، خاص طور پر نوجوانوں سے گزارش ہے کہ وہ اس مجسمے جو کہ قومی زیارت گاہ ہے، کا دورہ کریں اور سردار کی زندگی، وژن، ناقابل تسخیر موقف اور نظریات سے تحریک حاصل کریں۔"
جناب اور محترمہ دھنکھڑ نے اسٹیچو آف یونٹی کے قدموں پر پھول چڑھائے اور یادگار کے قریب تیار کردہ مختلف سہولیات کا دورہ کیا، جس میں ‘ایک بھارت شریشٹھ بھارت وال’، سردار پٹیل کی زندگی کی فہرست سازی کرنے والا میوزیم اور ویونگ گیلری بھی شامل ہے۔
نائب صدر جمہوریہ نے کیواڈیا میں سردار سروور ڈیم اور آروگیہ ون  کا بھی دورہ کیا۔ بعد میں، نائب صدر جمہوریہ نے سورت میں ایک پروقار پروگرام ’’راجستھان-ہریانہ سماج سماّن سماروہ‘‘ میں شرکت کی۔
کیوڈیا کے ان کے دورے کے دوران گجرات کے گورنر جناب آچاریہ دیوورت، حکومت گجرات میں پروٹوکول کے وزیر جناب جگدیش پنچال، ضلع انتظامیہ کے افسران و دیگر موجود تھے۔